b'\n_START_ARTICLE_\nVilniaus Gedimino technikos universiteto Humanitarinis institutas\n_START_SECTION_\nFilosofijos ir Politologijos katedra\n_START_PARAGRAPH_\n1992 metais Politologijos katedra reorganizuota \xc4\xaf Humanitarini\xc5\xb3 ir socialini\xc5\xb3 moksl\xc5\xb3 katedr\xc4\x85, kuri nuo 1993 m. tapo Verslo vadybos fakulteto padaliniu._NEWLINE_Nuo 1994 m. katedroje yra edukologijos magistrant\xc5\xabra._NEWLINE_Humanitarini\xc5\xb3 ir socialini\xc5\xb3 moksl\xc5\xb3 katedra 2001 metais buvo pervadinta \xc4\xaf Filosofijos ir politologijos katedra, o nuo 2003 m. ji tapo Humanitarinio instituto padaliniu._NEWLINE_Dabartinis katedros ved\xc4\x97jas yra doc. dr. Tomas Ka\xc4\x8derauskas.\n_START_SECTION_\nK\xc5\xabno kult\xc5\xabros katedra\n_START_PARAGRAPH_\n1965 m. buvo \xc4\xafkurta KPI Vilniaus filialo Fizinio lavinimo katedra. Jos ved\xc4\x97ju buvo paskirtas Lietuvos krep\xc5\xa1ininkas Vytautas Kulakauskas, \xc4\x97j\xc4\x99s ved\xc4\x97jo pareigas iki 1980 m. Paskui katedrai vadovavo doc. Vytautas Sakalys, nuo 1991 m. - doc. Arvydas Ma\xc4\x8dys. 1993 m. \xc4\xafsteigtam Verslo vadybos fakultetui priskirta K\xc5\xabno kult\xc5\xabros katedra. Taip ji pavadinta 1991 m._NEWLINE_2003 m. \xc4\xafsteigtam Humanitariniam institutui priskirtajai K\xc5\xabno kult\xc5\xabros katedrai vadovauja prof. habil. dr. Povilas Tamo\xc5\xa1auskas.\n_START_SECTION_\nLietuvi\xc5\xb3 kalbos katedra\n_START_PARAGRAPH_\n1997 m. buvusi Kalb\xc5\xb3 katedra buvo reorganizuota \xc4\xaf U\xc5\xbesienio kalb\xc5\xb3 katedr\xc4\x85 ir Lietuvi\xc5\xb3 kalbos katedr\xc4\x85._NEWLINE_Katedros ved\xc4\x97ju buvo paskirtas prof. habil. dr. Juozas Stonys, kuris katedrai vadovavo iki 2001 m._NEWLINE_Nuo 2002 m. katedrai vadovauja doc. dr. Angel\xc4\x97 Kaulakien\xc4\x97._NEWLINE_Lietuvi\xc5\xb3 kalbos katedra palaiko glaud\xc5\xbeius ry\xc5\xa1ius su Lietuvi\xc5\xb3 kalbos institutu, Valstybine lietuvi\xc5\xb3 kalbos komisija.\n_START_SECTION_\nU\xc5\xbesienio kalb\xc5\xb3 katedra\n_START_PARAGRAPH_\n1963 m. KPI Vilniaus filiale steigiama Kalb\xc5\xb3 katedra, kurios ved\xc4\x97ja tapo Aldona Ona Glem\xc5\xbeien\xc4\x97._NEWLINE_1969 m. Kalb\xc5\xb3 katedra priskiriama Statybos fakultetui. 1977 m. Kalb\xc5\xb3 katedra reorganizuota \xc4\xaf U\xc5\xbesienio kalb\xc5\xb3 bei Lietuvi\xc5\xb3 ir rus\xc5\xb3 kalb\xc5\xb3 katedras. U\xc5\xbesienio kalb\xc5\xb3 katedros ved\xc4\x97ja tapo doc. dr. A. O. Glem\xc5\xbeien\xc4\x97 (iki 1979 m.). Nuo 1979 iki 1992 m. katedrai vadovavo doc. dr. Kazimieras Ruk\xc5\xa1\xc4\x97nas._NEWLINE_1992 m. katedros buvo v\xc4\x97l sujungtos ir pervadintos \xc4\xaf Kalb\xc5\xb3 d\xc4\x97stymo centr\xc4\x85, o 1993 m. centras pavadintas Kalb\xc5\xb3 katedra. Nuo 1993 iki 1997 m. katedrai vadovavo doc. dr. Liudmila Mauzien\xc4\x97. 1997 m. Kalb\xc5\xb3 katedra buvo reorganizuota \xc4\xaf U\xc5\xbesienio kalb\xc5\xb3 katedr\xc4\x85 ir Lietuvi\xc5\xb3 kalbos katedr\xc4\x85. Nuo 1997 iki 2001 m. U\xc5\xbesienio kalb\xc5\xb3 katedrai vadovavo doc. dr. Kazimieras Ruk\xc5\xa1\xc4\x97nas._NEWLINE_Nuo 2002 m. katedros ved\xc4\x97ja yra doc. dr. Laimut\xc4\x97 Alfons\xc4\x85 Kitkauskin\xc4\x97._NEWLINE_Katedrai priklauso Kalb\xc5\xb3 mokymo kompiuterin\xc4\x97 laboratorija.'